laion/Wikipedia-Exotic huggingface dataset:
מטוס קרב רב-משימתי

מטוס קרב רב-משימתי (לעיתים מכונה גם "רב-שימושי") הוא מטוס קרב למטרות קרבות אוויר וכן למטלות נוספות. מטוס קרב רב-משימתי עשוי להיות הכלאה בין מטוס יירוט ומטוס תקיפה, בין מטוס יירוט ומפציץ, או בין מטוס קרב, מטוס לוחמה אלקטרונית ומטוס סיור. ישנם מטוסי קרב רב-משימתיים שממלאים את כל התפקידים: עליונות אווירית, יירוט, תקיפת מטרות קרקע וים, הפצצה, צילום, בקרה אווירית ולוחמה אלקטרונית. השימוש הראשון במונח נטבע בעקבות פרויקט "מטוס הקרב הרב-משימתי" שבו לקחו חלק כמה מדינות אירופאיות. הפרויקט יצא לדרך בשנת 1968 ומטרתו הייתה פיתוח של מטוס שיהיה מפציץ טקטי, מטוס סיור אווירי, מיירט ומטוס המותאם להמראה ונחיתה מנושאת מטוסים. הרעיון שעמד בבסיס הפרויקט היה תכנון וייצור של מטוס אחד שיענה לצרכים השונים של חילות האוויר של המדינות המשתתפות. תוצר הפרויקט הוא הפאנביה טורנדו שיוצר בשני דגמים שונים: הראשון טורנדו IDS, שהיה מטוס אמנעה אווירית ומטוס תקיפה, והשני טורנדו ADV, שהיה מטוס קרב-מיירט. המונח "מטוס קרב רב-משימתי" חדש יחסית, אך ישנם מטוסים שיוצרו עוד קודם לכן וענו להגדרה זו. דוגמה לכך הוא המטוס יונקרס Ju 88 שיוצר בגרמניה ויכול היה לשמש כמפציץ, כמפציץ צלילה, כמטוס קרב ועוד. גם מקבילו הבריטי, דה הבילנד מוסקיטו ומטוס חיל האוויר האמריקאי מקדונל דאגלס F-4 פנטום מתאימים להגדרה של מטוס קרב רב-משימתי. גרסאות שונות של מטוס זה שימשו כמטוס קרב, מפציץ, מטוס סיור וכמטוס דיכוי הגנה אווירית. מטוס הקרב הסילוני החדש ביותר שעונה להגדרה זו במדויק (דגם אחד של המטוס משמש לכל התפקידים ולא דגמים שונים שלו) הוא מטוס ה-F/A-18 סופר הורנט. מטוס זה מסוגל להפציץ מטרות ימיות ומטרות הקרקע וליירט מטוסים עוינים. המטוס יכול לשמש אף כמטוס תדלוק או כמטוס לוחמה אלקטרונית. אחד ממטוסי הקרב הרב-משימתיים הנפוצים ביותר בעולם הוא F-16 פייטינג פלקון, שיכול לשמש הן כמטוס יירוט והן כמטוס תקיפה והפצצה. בתחילת המאה ה-21 נכנס לשירות בכמה חילות אוויר (בהם חיל האוויר הישראלי) ה-F-35 לייטנינג II, מטוס קרב רב-משימתי חמקן מהדור החמישי, המצויד באוויוניקה מתקדמת ומשמש ליירוט, עליונות אווירית, הפצצה טקטית, אמנעה אווירית, דיכוי הגנה אווירית, ביון, צילום אווירי, בקרה אווירית ולוחמה אלקטרונית. מטוס עליונות אווירית מטוס תקיפה סיוע אווירי קרוב
סמל אתיופיה

סמל אתיופיה הוא סמלה הרשמי של הרפובליקה הדמוקרטית הפדרלית של אתיופיה. הסמל הנוכחי נכנס לראשונה לשימוש בשנת 1996. הוא כולל פנטגרם מוזהב וחמש קרניים זהובות, על עיגול כחול. הכוכב המחומש מסמל את שלמה המלך,[דרוש מקור] שעל פי המסורת האתיופית היה אביו של מנליק הראשון, מלך אקסום. כיום, הכוכב מסמל את אחדות העם. הקווים בסמל מסמלים את השמש והעיגול הכחול מסמל את השמיים. דגל אתיופיה המנון אתיופיה מדיה וקבצים בנושא סמל אתיופיה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
Jumpin' Jack Flash

ג'ק פלאש המקפץ (באנגלית: Jumpin' Jack Flash) הוא שיר של הרולינג סטונז שהופץ כסינגל בלבד בשנת 1968. השיר נכתב במשותף על ידי מיק ג'אגר וקית' ריצ'רדס. בסיסט הלהקה ביל ויימן היה אף הוא שותף לכתיבת חלק ממילות השיר אך אינו מופיע כאחד מן הכותבים בפרסומים הרשמיים. לדעת רבים, סימן השיר את חזרתה של הלהקה לסגנון הבלוז (ובמיוחד הדלתא בלוז), לאחר אלבומיה הקודמים של הלהקה, אשר אופיינו בסגנון פסיכדלי יותר. נחשב לאחד מן השירים המפורסמים והמוכרים ביותר של הלהקה, שזכה לגרסאות כיסוי רבות, בין היתר של אריתה פרנקלין וטינה טרנר השיר דורג במקום ה-124 ברשימת "500 השירים הטובים ביותר של מגזין הרולינג סטון". כמו כן, הגיע בשיאו למקום ה-3 במצעד בילבורד הוט 100. בשנת 2005, דירג Q magazine את השיר במקום השני ברשימת "הסולואים לגיטרה הטובים ביותר בכל הזמנים". את ההשראה לכתיבת השיר קיבלו ריצ'רדס וג'אגר בעת ששהו בבית הקיץ של ריצ'רדס באנגליה. כך תיאר ריצ'רדס את המקרה: "מיק ואני היינו בבקתה שלי בכפר באנגליה. השעה היתה 6:30 בבוקר. פתאום שמענו רעש חזק של מגפיים מחוץ לחלון. שנינו התעוררנו, ומייק שאל אותי "מי זה האיש הזה"? הסתכלתי מהחלון וראיתי שזה הגנן שלי ג'ק דרייר - ג'ק המקפץ. מיד התחלנו כבר לשחק עם המילים ולנסות לבנות מהם שיר. זה היה כמו הבזק". — Classic Rock Stories: The Stories Behind the Greatest Songs of All Time, עמ' 159. גרסתה של אריתה פרנקלין לשיר מופיעה בכתוביות הסיום של הסרט "ג'ק פלאש המקפץ" משנת 1986, בכיכובה של וופי גולדברג. קית' ריצ'רדס מנגן בגיטרה הן בגרסה המקורית והן בגרסתה של פרנקלין (רק הגרסה המקורית נכללה בפסקול הסרט). (Classic Rock Stories: The Stories Behind the Greatest Songs of All Time (1998 David Brackett, The Pop, Rock, and Soul Reader: Histories and Debates (Oxford University Press, 2008), ISBN 0195365933, pp. 233 – 234 מידע על היצירה "Jumpin' Jack Flash" באתר מיוזיק בריינז מידע על הקומפוזיציה "Jumpin' Jack Flash" באתר AllMusic גרסאות נוספות ל"Jumpin' Jack Flash" באתר SecondHandSongs The Rolling Stones Chart History ARIA Accreditations Documents, Dropbox (באנגלית)
הנקין

הנקין הוא שם משפחה יהודי. האם התכוונתם ל... איתם הנקין – רב, היסטוריון וחוקר תורני, בנם של חנה ויהודה הרצל הנקין. נרצח בפיגוע ירי בשנת 2015. חנה הנקין – מקימת מדרשת נשמת ואשת הרב יהודה הרצל הנקין. יהודה הרצל הנקין – פוסק הלכה ציוני דתי. אביו של הרב איתם הנקין. יוסף אליהו הנקין – מגדולי הפוסקים בארצות הברית במאה ה-20. סבו של הרב יהודה הרצל. יעקב הנקין – פרופסור, רופא קרדיולוג לאון הנקין (אנ') – מתמטיקאי ולוגיקן אמריקאי לואיס הנקין – אקדמאי שעסק במשפטים וסופר. בנו של הרב יוסף אליהו הנקין ודודו של הרב יהודה הרצל הנקין. יהושע הנקין – סופר אמריקאי, בנו של לואיס הנקין ראו גם חנקין
כיכר פרלמנט

כיכר פרלמנט (באנגלית: Parliament Square) היא כיכר הממוקמת בפינה הצפונית מערבית של ארמון וסטמינסטר שרובע וסטמינסטר שבלונדון. מבנים נוספים בסביבת הכיכר הם מנזר וסטמינסטר וכנסיית סנט מרגרט, בית הגילדות מידלסקס ומשרד האוצר של בריטניה. צורתה של הכיכר ריבועית ובמרכזה מדשאה גדולה ומסביבה שביל הולכי רגל היקפי, בצלע הצפונית של הכיכר מוצבים פסלים הפונים לשביל, מלבד פסלו של וינסטון צ'רצ'יל המוצב כשפניו לכיוון הביג בן וארמון וסטמינסטר. בצלע המערבית ישנה בימה מוגבהת לצד שביל הולכי הרגל ואליה מובילים מדרגות. בכיכר פסלים רבים של מדינאים בריטים. הידועים בפסלים הם פסלו של וינסטון צ'רצ'יל (בפינה הצפון מזרחית של הכיכר), אברהם לינקולן (אל מול בית הגילדות), רוברט פיל (בפינה הדרום מערבית של הכיכר), יאן כריסטיאן סמטס (בפינה הצפונית של הפארק), בנג'מין דיזראלי, ג'ורג' קאנינג ואוליבר קרומוול. הכיכר הוקמה בשנת 1868 במטרה ליצור שטח פתוח סביב ארמון וסטמינסטר. לצורך הקמתה נהרסו מספר בניינים שעמדו במקום. הכיכר הוקמה על פי תכנון האדריכל צ'ארלס ברי ובמרכזה עמדה אנדרטת מזרקת בקסטון שהועברה מן המקום בשנת 1940. הכיכר, בשל מיקומה - אל מול בניין הפרלמנט- מהווה אתר להפגנות נגד פעולות הממשלה. בשל ההפגנות הסוערות שנערכו במקום כנגד הפעולות הצבאיות הבריטיות בעיראק נחקק בשנת 2005 חוק על ידי הפרלמנט הבריטי (ה- Serious Organised Crime and Police Act 2005) האוסר על הפגנות בכיכר, ובמרחק של קילומטר מכל צדדיה מבלי לקבל אישור מראש ממפקד המשטרה המטרופולינית. מדיה וקבצים בנושא כיכר פרלמנט בוויקישיתוף אתר הכיכר
אומאיטה (ריו דה ז'ניירו)

אומאיטה (בפורטוגזית: Humaitá) היא שכונת מגורים בחלק הדרומי של ריו דה ז'ניירו. השכונה ממוקמת בין מרגלות הר קורקובדו לבין לאגונת דה פריטש. שמה של השכונה מנציח את הקרב על אומאיטה שבדרום פרגוואי במלחמת הברית המשולשת. בשנת 1657 האב ג'וסה מרטינס דה מטוס, הכומר של הקפלה המקודשת (זה היה לאחר שהקפלה נבנתה, כיום הקפלה ממוקמת בסוף רחוב Rua Viuva Lacerda) פתח את "Caminho Novo" - הדרך החדשה לסאו קלמנס, כיום הדרך החדשה הפכה לרחוב מרכזי שעובר דרך בוטפוגו ואומאיטה. בחודש ספטמבר הקים ראש העיר של ריו דה ז'ניירו קריית גסטרונומיה גדולה באומאיטה ובבוטפוגו. השכונה מאוד קשורה לשכונה בוטפוגו. בשכונה ישנם בתים מסורתיים רבים. ישנם קווי אוטובוסים רבים שמחברים בין אומאיטה לצפון העיר, אומנם בשכונה אין תחנת רכבת תחתית אבל אפשר לקחת קו אוטובוס לתחנת הרכבת התחתית הקרובה ביותר שנמצאת בשכונה השכנה בוטפוגו. חיי הלילה במחוז התפתחו מאוד בשנים האחרונות, בשכונה הוקמו ברים וחנויות רבות. יש בשכונה ברים בסגנון ישן וברים בסגנון מקורי. מדיה וקבצים בנושא אומאיטה בוויקישיתוף
אל-מסרי

אל-מסרי הוא שם משפחה שמקורו בערבית ומשמעותו היא "המצרי". האם התכוונתם ל... אישים: אבו איוב אל-מסרי – טרוריסט, ממנהיגי אל-קאעידה אבו אוסאמה אל-מסרי – טרוריסט, מנהיג אנסאר בית אלמקדס בשאר אל-מסרי – איש עסקים פלסטיני-אמריקאי טאהר אל-מסרי – מראשי ממשלת ירדן מוניב אל-מסרי – איש עסקים פלסטיני מושיר אל-מסרי – חבר המועצה המחוקקת הפלסטינית פלפל אל-מסרי – זמר יהודי-ישראלי יליד מצרים אחר: אחוזת אל-מסרי – בית מגורים מפואר הניצב בראש הר גריזים
פרויקט פרומתאוס

פרויקט פרומתאוס (באנגלית: Project Prometheus) היה פרויקט של נאס"א שהחל בשנת 2003 במטרה לפתח מערכות מונעות אנרגיה גרעינית למשימות בטווח ארוך בחלל. היה זה הניסיון הרציני הראשון של נאס"א לפיתוח חלליות מונעות באנרגיה גרעינית מאז בוטל פרויקט טימברווינד ב-1995. הפרויקט בוטל בשנת 2005. התקציב שלו קוצץ מ-252.6 מיליון דולר בשנת 2005 ל-100 מיליון דולר ב-2006, מתוכם 90 מיליון דולר שולמו עבור חוזים שבוטלו. השם שניתן לפרויקט במקור היה "יוזמה למערכות גרעיניות", פרויקט פרומתאוס נקרא על שם פרומתאוס מהמיתולוגיה היוונית אשר נתן את מתנת האש לאנושות. על פי נאס"א, בחירת השם פרומתאוס מציינת את תקוותם לביסוס כלי חדש להבנת הטבע והרחבת יכולות חקר מערכת השמש. בשל המרחק מהשמש, חקר כוכבים מרוחקים באמצעות חלליות מוגבל מאוד בשל כך שהן לא יכולות להשתמש באנרגיה סולארית כמקור חשמל לציוד על החללית או למנוע יונים. משימות קודמות לכוכבים מרוחקים כמו תוכנית וויאג'ר או גלילאו הסתמכו על גנרטור רדיואיזוטופי תרמואלקטרי כמקור כוח עיקרי. שלא כמו גנרטור רדיואיזוטופי תרמואלקטרי המפיק חום הנוצר מתהליך טבעי של התפרקות רדיואקטיבית, פרויקט פרומתאוס רצה לבצע שימוש בכורים גרעיניים קטנים כמקור כוח עיקרי. היתרונות העיקריים היו: כושר ייצור חשמל גדול יותר בהשוואה לגנרטור רדיואיזוטופי תרמואלקטרי, המאפשר למדענים ולמהנדסים יותר גמישות בתכנון המשימה. הארכת משך ההפעלה של החללית. הארכת הטווח והמהירות. העברת מידע במהירות גבוהה. משימות אשר תכננו לשלב את המערכות הגרעיניות של פרומתאוס כללו: חקר הירחים של צדק: אירופה, גנימד וקליסטו. במקור זו תוכננה להיות המשימה הראשונה של פרויקט פרומתאוס, אך התברר כי התהליך מורכב מדי ויקר והתקצוב לפרויקט נחתך בשנת 2006. נאס"א שקלה כאופצייה חלופית משימת הדגמה למטרה קרובה יותר לכדור הארץ על מנת לבחון את הכור. הפרויקט בשיתוף פעולה בין מחלקת האנרגיה של ארצות הברית לבין צי ארצות הברית אשר תכנן להשתתף בעיצוב ובבנייה של הכורים הגרעיניים. ביקוע גרעיני
פיורה

פיורה (בספרדית: Piura) היא בירת מחוז פיורה בפרו. העיר שוכנת על גדות נהר פיורה בצפון-מערב פרו, כ-1,000 קילומטרים צפון-מערבית ללימה, בירת פרו. האזור בו נמצאת העיר היה מיושב במשך מאות שנים על ידי שבטי ילידים שונים, כשהמרכזי בהם הוא הטאיאן (Tallán). ב-15 באוגוסט 1532 הקונקיסטאדור הספרדי פרנסיסקו פיסארו ייסד את העיר תחת השם סן מיגל דה פיורה, והיא העיר העתיקה ביותר בפרו שנוסדה על ידי הספרדים. מסיבות שונות ההתיישבות זזה בין מקומות שונים בשנים שלאחר מכן עד שהתקבעה במקומה הנוכחי לקראת סוף המאה ה-16. במהלך התקופה הקולוניאלית העיר הייתה נקודה חשובה ותחנת מסחר על הדרך שבין הבירה לימה ובין הנמל של פאיטה. במחצית השנייה של המאה ה-19 העיר החלה לעבור תהליכי תיעוש והיא קלטה מהגרים רבים. הכלכלה המקומית התבססה על עיבוד כותנה שגודלה באזור והעיר החלה לשגשג. העיר נפגעה מרעידת אדמה ב-1912 וכמה סופות אל ניניו במהלך המאה ה-20, אך הצליחה להשתקם מחדש כל פעם. כלכלת העיר מסתמכת על מסחר, חקלאות וכרייה. בעיר נמצאות מספר אוניברסיטאות, בהן אוניברסיטת פיורה והאוניברסיטה הלאומית של פיורה. את העיר משרת נמל התעופה הבינלאומי קפטן חיל האוויר הפרואני גיירמו קונצ'ה איבריקו, הנמצא במרחק של 2 קילומטרים ממרכז פיורה. ארגנטינה באיה בלנקה, ארגנטינה ספרד טרוחיו, ספרד ארצות הברית סולט לייק סיטי, ארצות הברית אקוודור לוחה, אקוודור מדיה וקבצים בנושא פיורה בוויקישיתוף פיורה, באתר אנציקלופדיה בריטניקה (באנגלית)
מארינר סימן 2

מארינר סימן 2 (באנגלית: Mariner Mark II) הייתה תוכנית לסדרת חלליות בלתי מאוישות לחקר מערכת השמש החיצונית, אשר הייתה אמורה להיות מפותחת ומתופעלת על ידי המעבדה להנעה סילונית בין השנים 1990-2010.  לאחר משימות של מיליארדי דולרים בתוכנית פלאגשיפ בשנות ה-70, נאס"א חיפשה בשנות ה-80 כיוון זול יותר לשנות ה-90 והלאה. שני פרויקטים התגבשו בשנת 1983 בוועדה לחקר מערכת השמש של נאס"א, תוכנית פלנטרי אובסרבר ומארינר סימן 2. תוכנית אובסרבר שהחלה עם מארס אובזרבר, תוכננה כסדרה של משימות בעלות נמוכה במערכת השמש הפנימית, בהתבסס על לוויינים מסחריים המקיפים את כדור הארץ, בעוד מארינר סימן 2 הייתה תוכנית לסדרת חלליות גדולות לחקר מערכת השמש החיצונית. חלליות במארינר סימן 2 תוכננו להשתמש בתכנון סטנדרטי וכך גם בתוכנה וחומרה, רובם ממשימות קודמות כמו תוכנית וויאג'ר וגלילאו וכן מספר טכנולוגיות חדשות, כגון גירוסקופ מתקדם, כאשר המטרה היא חיסכון בעלויות. התקווה הייתה להפחתת עלויות משימה לסביבות 400 מיליון דולר, כחצי מעלות גלילאו. שתי המשימות הראשונות של הפרויקט היו משימה לשבתאי והירח שלו טיטאן, הגשושית שבתאי/טיטאן (בהמשך נקראה קאסיני) ו-Comet Rendezvous Asteroid Flyby אושרו על ידי הקונגרס בשנת 1990. משימות אחרות שתוכננו לחלליות מארינר סימן 2 היו בהובלת סוכנות החלל האירופית: רוזטה וניו הורייזונס. עם זאת, הקונגרס כפה קיצוצים בתקציבי 1992-1993 אשר גרמו לביטול משימת Comet Rendezvous Asteroid Flyby ודחייה במשימת קאסיני מאפריל 1996 לאוקטובר 1997. במטרה להציל את המשימה נאס"א ביצעה שינויים משמעותיים בעיצוב במטרה להקטין את עלויות הפרויקט תוך שמירה על תאריך השיגור באוקטובר 1997. לאחר מכן החליפה נאס"א את תוכנית מארינר סימן 2 בתוכנית דיסקברי. תוכנית מארינר תוכנית וויאג'ר תוכנית פיוניר מדיה וקבצים בנושא מארינר סימן 2 בוויקישיתוף
הירי במכללה הקהילתית אומפקווה

הירי במכללה הקהילתית אומפקווה היה אירוע ירי בבית ספר שהתרחש ב-1 באוקטובר 2015 במחוז דאגלס בסמוך לעיר רוזברג (אנ') שבאורגון, ארצות הברית. הרוצח, כריס הרפר מרסר בן ה-26, רצח 9 בני אדם לפני שנהרג בחילופי אש עם המשטרה. בשעה 10:38 התקבלה השיחה הראשונה מתוך הקמפוס למוקד החירום. בשיחה דווח על אדם חמוש ההולך בין בנייני הקמפוס ויורה בבני אדם. מרבית היריות התרחשו באולם בו התרחש שיעור אנגלית. היורה נהרג לאחר חילופי אש עם המשטרה שהגיעה לזירת האירוע. אף שוטר לא נפגע בתקרית.  לאחר נטרול היורה, חיפשו סוכנים של הרשות לאכיפת נושאי האלכוהול, הטבק, הנשק, וחומרי הנפץ חומרי נפץ ברחבי הקמפוס. סך הכול נמצאו בזירה ארבעה כלי נשק, שלושה אקדחים ורובה אחד. על פי כוחות המשטרה, היורה לבש אפוד מגן והייתה ברשותו תחמושת רבה.  היורה זוהה ככריס הרפר מרסר. הוא נולד ב-26 ביולי 1989 בבריטניה ועבר לארצות הברית עוד בצעירותו. בין ה-5 בנובמבר ל-11 בדצמבר 2008 שירת בצבא ארצות הברית, אך שוחרר לפני שהספיק להשלים את הטירונות בגלל "אי עמידה בדרישות מינימליות". בין השנים 2011-2013 התגורר עם אמו בטוראנס, קליפורניה ושם סיים את לימודיו בבית ספר לנערים עם ליקויי למידה ובעיות רגשיות. לאחר מכן עבר עם אמו להתגורר במחוז דאגלס שבאורגון. מרסר היה רשום באחד השיעורים בהם התרחש הירי, וכן היה עוזר הפקה במחזה שתוכנן לעלות שם בקרוב. למרסר היו חשבונות ברשתות חברתיות רבות, כמה מהם תחת שם המשתמש "צלב הברזל 45". בנוסף היה לו חשבון באתר ביטורנט אליו העלה סרט דוקומנטרי על הטבח בבית הספר היסודי סנדי הוק. נשיא ארצות הברית, ברק אובמה, אמר בהקשר לירי: "(התפילות והמחשבות) לא מכילות את כאב הלב, הצער והכעס שאנו צריכים להרגיש, והן לא ימנעו את הקטל הזה בשבוע הבא או בחודשים הבאים במקום אחר באמריקה". מושלת אורגון קייט בראון אמרה כי היא תיסע מיד למקום.  צ'ארלס ויטמן הטבח בתיכון קולומביין הטבח בווירג'יניה טק הטבח בבית הספר היסודי סנדי הוק מדיה וקבצים בנושא הירי במכללה הקהילתית אומפקווה בוויקישיתוף AP, רויטרס, עשרה הרוגים ושבעה פצועים מירי במכללה במערב ארה"ב, באתר הארץ, 1 באוקטובר 2015 "אתה נוצרי?", שאל - ורצח 9 סטודנטים בקולג', באתר ynet, 2 באוקטובר 2015 הקלטות השיחות שבוצעו למוקד החירום
Wings Greatest

Wings Greatest הוא האלבום השמיני של להקת "Wings" והעשירי של פול מקרטני מאז התפרקות הביטלס. זהו אלבום האוסף הראשון של מקרטני בקריירה שלאחר הביטלס. האלבום נוצר לאחר החלטתו של מקרטני לעזוב את חברת התקליטים "קפיטול". זהו אלבום משותף למקרטני וללהקת Wings, ואלבום האוסף הראשון של להקה זו. הוא מתפרס על שמונה שנים של קיום הלהקה, ולכן השינויים בהרכבה תכופים לאורך האלבום (פול מקרטני, לינדה מקרטני ודני ליין מופיעים בכל השירים באלבום). האלבום מאגד תריסר להיטים של הלהקה, ועל-כן זכה להצלחה יחסית לאלבום אוסף. בארצות הברית ובבריטניה הגיע האלבום למעמד אלבום פלטינה. מידע על האלבום Wings Greatest באתר MusicBrainz האלבום Wings Greatest באתר Discogs האלבום Wings Greatest באתר ספוטיפיי
מחוז ג'ונסון

ג'ונסון (באנגלית: Johnson) הוא שמם של 12 מחוזות בארצות הברית: האם התכוונתם ל... מחוז ג'ונסון (ארקנסו) – מחוז במדינת ארקנסו שבארצות הברית מחוז ג'ונסון (ג'ורג'יה) – מחוז במדינת ג'ורג'יה שבארצות הברית מחוז ג'ונסון (אילינוי) – מחוז במדינת אילינוי שבארצות הברית מחוז ג'ונסון (אינדיאנה) – מחוז במדינת אינדיאנה שבארצות הברית מחוז ג'ונסון (איווה) – מחוז במדינת איווה שבארצות הברית מחוז ג'ונסון (קנזס) – מחוז במדינת קנזס שבארצות הברית מחוז ג'ונסון (קנטקי) – מחוז במדינת קנטקי שבארצות הברית מחוז ג'ונסון (מיזורי) – מחוז במדינת מיזורי שבארצות הברית מחוז ג'ונסון (נברסקה) – מחוז במדינת נברסקה שבארצות הברית מחוז ג'ונסון (טנסי) – מחוז במדינת טנסי שבארצות הברית מחוז ג'ונסון (ויומינג) – מחוז במדינת ויומינג שבארצות הברית מחוז ג'ונסון (טקסס) – מחוז במדינת טקסס שבארצות הברית
מחוז אדמס

אדמס (באנגלית: Adams) הוא שמם של 12 מחוזות בארצות הברית: האם התכוונתם ל... מחוז אדמס (קולורדו) – מחוז במדינת קולורדו שבארצות הברית מחוז אדמס (איידהו) – מחוז במדינת איידהו שבארצות הברית מחוז אדמס (אילינוי) – מחוז במדינת אילינוי שבארצות הברית מחוז אדמס (אינדיאנה) – מחוז במדינת אינדיאנה שבארצות הברית מחוז אדמס (איווה) – מחוז במדינת איווה שבארצות הברית מחוז אדמס (מיסיסיפי) – מחוז במדינת מיסיסיפי שבארצות הברית מחוז אדמס (נברסקה) – מחוז במדינת נברסקה שבארצות הברית מחוז אדמס (דקוטה הצפונית) – מחוז במדינת דקוטה הצפונית שבארצות הברית מחוז אדמס (אוהיו) – מחוז במדינת אוהיו שבארצות הברית מחוז אדמס (פנסילבניה) – מחוז במדינת פנסילבניה שבארצות הברית מחוז אדמס (וושינגטון) – מחוז במדינת וושינגטון שבארצות הברית מחוז אדמס (ויסקונסין) – מחוז במדינת ויסקונסין שבארצות הברית
שופט (טניס)

בטניס, השופט הוא האדם ששומר שהמשחק/טורניר הטניס יתנהל לפי הכללים של הפדרציה הבינלאומית לטניס וכללים אחרים של תחרויות טניס. השופטים מחולקים לקטגוריות שמבוססת על אחריותם במשחק. ברמות הגבוהות ביותר יכולים להיות על המגרש צוות של עד עשר שופטים. לעומת זאת משחקים רבים משוחקים כשאין אף שופט על המגרש. שופטי טניס מאושרים על ידי איגוד הטניס של המדינה שלהם, הפדרציה הבינלאומית לטניס יכולה גם כן לאשר שופטים ברמות של שופטי-כיסא ושופטים ראשיים. כל אישור של הפדרציה הבינלאומית מחולק לחמש רמות. התג הראשון, התג הירוק, הוא תג שאיתו אפשר לשפוט בטורנירים חשובים אבל רק עם הם נמצאים באותה אומה. התג השני, התג הלבן, מחולק לשלוש קטגוריות (שופט כיסא, שופט ראשי, שופט) ואיתו אפשר לשפוט רק באותה מדינה. השלושה הבאים, ברונזה (בברונזה יש רק קטגוריה אחת שהיא שופט כיסא), כסף וזהב, נחשבים אישורים בינלאומיים שאיתם אפשר לשפוט בתחרויות הגדולות ביותר לדוגמה: טורנירי הגראנד סלאם, תחרויות הסבב העולמי לגברים (ATP) והסבב העולמי לנשים (WTA) וגביע דייוויס. שופט הכיסא הוא הסמכות הסופית של כל השאלות במשחק, שאלות האם הכדור היה בפנים או בחוץ. במשחקים שיש בהם שופטי קו, שופט הכיסא יכול לקבוע אחרת ממה שהם חושבים אם הוא בטח שהם עשו טעות. שופט הכיסא יושב לרוב על כיסא גבוה מאחד מהצדדים של הרשת (נגד כיוון השמש), ספסלי השחקנים ממוקמים כל אחד מהם בצד אחר של שופט הכיסא. שופט הכיסא אחראי לקריאת מצב הנקודות לאחר כל נקודה. שופטי הקו נמצאים קצת מאחורי הגבול האחורי של מגרש הטניס, הם שופטים בקבוצת של בין שופט אחד לבין תשעה שופטים. כל שופט אחראי לקו במגרש, במידה ומספר שופטי הקו נמוך וצריך לבדוק האם חבטת ההגשה של היריב נכנסה לריבוע האלכסוני ממנו צריך אחד מהשופטים לזוז כדי שיראה לאן ההגשה מגיעה ולאחר מכן הוא צריך לחזור למקומו. שופטי הקו צועקים "out" כאשר הכדור יוצא החוצה בחבטה רגילה וכאשר הכדור יוצא החוצה בהגשה הם צועקים "fault" ולאחר מכן הם מצביעים בזרועם לכיוון המקום שבו נחת הכדור. כאשר הכדור בפנים שופטי הקו מחזיקים את שתי ידיהם ביחד. שופט קו שלא יכול לראות את הכדור (לרוב בגלל שחקן שחוסם את שדה הראייה שלו), מסמן זאת בהצמדת היד לראש. מדיה וקבצים בנושא שופט בוויקישיתוף
כריס פרנל

תומאס כריסטופר "כריס" פרנל (באנגלית: Thomas Christopher "Chris" Parnell;‏ נולד ב-5 בפברואר 1967) הוא שחקן וקומיקאי אמריקאי. פרנל היה אחד מחברי הצוות הקבועים בתוכנית המערכונים הפופולרית "סאטרדיי נייט לייב" משנת 1998 עד ל-2006. לאחר מכן, גילם את ד"ר ליאו ספייסמן בסיטקום "רוק 30" ואף התפרסם בזכות היותו המדבב של הדמות ג'רי סמית' בסדרת הטלוויזיה הקומית המונפשת "ריק ומורטי", ובשל דיבוב הדמות סיריל פיגיס בסדרה "ארצ'ר". פרנל נולד בממפיס, טנסי שבארצות הברית, למשפחה נוצרית-בפטיסטית. הוא סיים את לימודי התיכון בתיכון ג'רמנטאון, ולאחר מכן למד דרמה בבית הספר לאומנויות של אוניברסיטת קרוליינה הצפונית (UNCSA). לאחר שסיים את לימודי התואר הראשון חזר לטנסי ולימד משחק וקולנוע בבית הספר התיכון בו למד. בסופו של דבר עבר ללוס אנג'לס כדי לטפח את קריירת המשחק שלו. פרנל הופיע לראשונה בסאטרדיי נייט לייב ב-26 בספטמבר 1998 כשחקן אורח, והפך למשתתף קבוע בעונה שלאחריה. בקיץ 2001, בעקבות קיצוצים ושכירת ארבעה חברי צוות חדשים, נאלץ יוצר הסדרה לורן מייקלס לפטר את פרנל כדי לפנות מקום לשחקנים חדשים או לאורחים שצריכים להפוך לשחקנים קבועים; אך הוא חידש את חוזהו באמצע העונה הבאה. במהלך הופעתו בסאטרדיי נייט לייב הופיע פרנל במערכונים רבים, וביצע חיקויים רבים של סלבריטאים. אחד המערכונים הידועים הוא הווידאו קליפ "Lazy Sunday" שצילם יחד עם אנדי סמברג. בספטמבר 2006 הודיע מייקלס כי יפוטרו 3 חברי צוות, וביניהם פרנל (בכך הפל פרנל לחבר הצוות היחיד בתוכנית שפוטר פעמיים). פרנל הופיע בסרטים ובסדרות רבים, ביניהם חברים, תרגיע, מרפי בראון, סיינפלד, ברוקלין תשע תשע, "לידה כואבת" ועוד. כן הופיע בסדרה רוק 30. משנת 2011 עד 2014 שיחק בסדרת הקומדיה פרברי הגיהנום. באותה שנה שיחק בסדרה הקומית של CBS "אהבה מטורפת" בתפקיד השוטר דניס בארט. בשנת 2012 שיחק בקומדיה הרומנטית "עד החתונה זה יעבור" לצד ג'ייסון סיגל ואמילי בלאנט. פרנל דיבב דמויות במספר סרטים וסדרות, ביניהם בסרט "מפלצת של מלון" משנת 2012. כיום הוא מדבב באופן קבוע בסדרת האנימציה "ארצ'ר" של ערוץ FX Networks ובסדרה "ריק ומורטי" החל מ-2013 של ערוץ Adult Swim. בנוסף הוא מקריין בסדרת האנימציה לילדים "כוח מילולית". ב-2016 דיבב בסרט "אלנה והסוד של אוולור", הוא סרט מקורי של ערוץ דיסני. בשנת 2019 החל לשחק בתפקיד ראשי בסדרה הקומית "זוג פלוס סלב" לצד דיימון ואינז ג'וניור, המשודרת ברשת CBS, והתארח בסדרה הקומית "עובדי אלוהים" של רשת TBS. באותה שנה הופיע בתפקיד משני בסרט "הצחוק האחרון". בשנת 2020 דיבב את רון בסדרת האנימציה "מספיק טוב". בשנת 2021 השתתף בסרט ההרפתקאות "אוהנה: לחפש את האוצר", בסרט "שכחתי שאין כמו בבית", החידוש לסרט הקאלט "שכחו אותי בבית", והחל לדבב בסדרת האנימציה "כלבי החלל" מבית נטפליקס. בשנת 2022 שיחק בסרט הקומדיה "השמיניסטית" של נטפליקס בכיכובה של רבל וילסון, ובאותה שנה דיבב את דמותו של ג'ורג' וושינגטון בסרט ההרפתקאות המונפש "לילה מוטרף במוזיאון: שובו של קאמונרה"; הרביעי בסדרת סרטי "לילה מוטרף במוזיאון". בשנת 2024 שיחק בסדרה "פולאאוט" מבית אמזון פריים וידאו, המבוססת על סדרת משחקי הווידאו "Fallout". מדיה וקבצים בנושא כריס פרנל בוויקישיתוף כריס פרנל, במסד הנתונים הקולנועיים IMDb (באנגלית) כריס פרנל, באתר AllMovie (באנגלית) כריס פרנל, באתר Rotten Tomatoes (באנגלית) כריס פרנל, באתר Metacritic (באנגלית) כריס פרנל, באתר AllMusic (באנגלית) כריס פרנל, באתר MusicBrainz (באנגלית) כריס פרנל, באתר Discogs (באנגלית) Plume, Kenneth (21 בינואר 2003). "An Interview with Chris Parnell". IGN. נבדק ב-25 בפברואר 2020. {{cite web}}: (עזרה)
אקיהקו הושידה

אַקִיהְקוֹ הושידֶה (ביפנית: 星出彰彦; נולד ב־28 בדצמבר 1968) הוא מהנדס ואסטרונאוט יפני בשירות הסוכנות היפנית לחקר החלל. ב־30 באוגוסט 2012, הושידה הפך לאסטרונאוט היפני השלישי שהלך בחלל. הושידה נולד בטוקיו, שביפן וגדל בניו ג'רזי. בשנת 1987 הוא סיים את לימודיו התיכוניים בקולג' בסינגפור, השייך לרשת ה-United World Colleges. בשנת 1992 למד באוניברסיטת קיו וקיבל תואר ראשון בהנדסת מכונות ובשנת 1997 קיבל תואר שני בהנדסת אווירונאוטיקה מאוניברסיטת יוסטון. בשנת 1992, הצטרף הושידה ל־NASDA, סוכנות פיתוח החלל הלאומית (כיום: הסוכנות היפנית לחקר החלל) ועבד על פיתוח רכב השיגור H-II במשך שנתיים. בשנת 1999 הוא נבחר על ידי הסוכנות היפנית לחקר החלל כאחד משלושת המועמדים היפנים לתחנת החלל הבינלאומית. הוא החל את תוכנית ההכשרה הבסיסית באפריל 1999 והוסמך כאסטרונאוט בינואר 2001. מאז אפריל 2001, הוא לקח חלק בתוכניות הכשרה מתקדמות ועזר בפיתוח החומרה וההפעלה של החללית H-II Transfer Vehicle והמעבדה היפנית קיבו (אנ'). במאי 2004, הוא השלים סדרת אימוני הנדסת טיסה בחללית סויוז־TMA במרכז גגארין להכשרת קוסמונאוטים שבעיר הכוכבים, מאוחר יותר עבר למרכז החלל ג'ונסון. לאחר הכשרה בנאס"א, הוא שובץ לצוות משימת STS-124 במאי 2008, אחת משלוש המשימות שנשאו עמם רכיבים אל תחנת החלל הבינלאומית על מנת להשלים את בניית המעבדה היפנית קיבו. לאחר שחזר בהצלחה לכדור הארץ ממשימת STS-124, הושידה העביר הרצאות בפני תלמידים בבתי ספר שונים בארצות הברית אודות משימתו. ב־15 ביולי 2012, הוא חזר שוב לתחנת החלל הבינלאומית על פני החללית סויוז במשימת TMA-05M. הוא היה חבר במשלחת 32 ו-33. במהלך שהייתו, הקליט הושידה את קולו עבור הופעת אורח בסדרת המאנגה היפנית Space Brothers, הפרק שודר ב־4 בנובמבר 2012. תמונות סלפי רבות שצילם במהלך שהייתו בתחנת החלל הבינלאומית הגיעו לרשימות הסלפים הטובים ביותר. באפריל 2021 הושידה טס לחלל בחללית הדרגון C206 אנדוור במסגרת משימה SpaceX Crew-2. במהלך משימתם בת ששת החודשים הוא היה בין חברי משלחת מס' 65 לתחנת החלל הבין-לאומית בפיקוד שאנון ווקר ולאחר שבוע מונה למפקד הצוות. לאחר סיום פעילות המשלחת הוא היה חלק של משלחת מס' 66 בפיקוד תומא פסקה. במהלך שהות בחלל הוא ביצע פעילות חוץ רכבית באורך של כ-7 שעות. מדיה וקבצים בנושא אקיהקו הושידה בוויקישיתוף אקיהקו הושידה, ברשת החברתית אקס (טוויטר) ביוגרפיה באתר הסוכנות היפנית לחקר החלל ביוגרפיה NASA (29 באפריל 2008). "NASA – Preflight Interview: Mark Kelly, Commander". NASA. ארכיון מ-2013-02-03. נבדק ב-31 באוגוסט 2012. {{cite web}}: (עזרה) William Harwood (30 באוגוסט 2012). "Spacewalkers run into major snag replacing power unit". Spaceflight Now. ארכיון מ-2013-12-03. נבדק ב-1 בספטמבר 2012. {{cite web}}: (עזרה) "Astronaut Hoshide to Record Space Brothers Cameo from Space". Anime News Network. 14 ביולי 2012. ארכיון מ-2013-10-22. נבדק ב-30 באוגוסט 2012. {{cite web}}: (עזרה)